Diari Oficial de la Generalitat Valenciana


Sumari del DOGV 1949, del 25-01-1993 (1993/826956)

RESOLUCIÓ de 18 de novembre de 1992, del Conseller d'Obres Públiques, Urbanisme i Transports, que considera esmenades les deficiències assenyalades en la Resolució, d'aquesta conselleria, de 30 de novembre de 1990, sobre l'aprovació definitiva de la revisió del Pla General d'Ordenació Urbana del municipi d'Orihuela (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1949

Data del DOGV
:   25-01-1993

Secció del DOGV
:   ALTRES DISPOSICIONS

Número del document
:   1993/826956


Data del document
:   18-11-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 18 de novembre de 1992, del Conseller d'Obres Públiques, Urbanisme i Transports, que considera esmenades les deficiències assenyalades en la Resolució, d'aquesta conselleria, de 30 de novembre de 1990, sobre l'aprovació definitiva de la revisió del Pla General d'Ordenació Urbana del municipi d'Orihuela (Alacant).  
Vista la documentació relativa a l'esmena de les deficiències assenyalades en la resolució de 30 de novembre de 1990, de la Conselleria d'Obres Públiques, Urbanisme i Transports, que aprovava definitivament la revisió del Pla General d'Ordenació Urbana del municipi d'Orihuela (Alacant), amb aquests  
Antecedents  
Primer  
Aquesta conselleria amb una Resolució de 30 de novembre de 1990, acordà: «Aprovar definitivament la revisió del Pla General d'Ordenació Urbana del terme municipal d'Orihuela (Alacant) pel que respecta al Sòl Urbanitzable, amb aquestes rectificacions:  
1) Caldrà introduir en la normativa les mesures correctores assenyalades en l?informe de l'Agència del Medi Ambient de la Conselleria d'Administració Pública, respecte del sector R- 1 del sòl urbanitzable programat - primer quadrienni (anteriorment PAU- 6).  
2) Caldrà completar la redacció del paràgraf segon de l'article 116 ("Règim Transitori") de les normes urbanístiques, i afegir-lo al paràgraf tercer, en els termes següents:  
"Per a això les activitats enumerades tindran el caràcter d'interés públic exclusivament en aquestes àrees de sòl urbanitzable no programat, ja que es tracta d'usos compatibles previstos en les determinacions dels programes d'actuació urbanística corresponents.  
En l?eventual revisió del programa d'actuació, es podrà considerar prioritàriament la tramitació dels sectors del sól urbanitzable no programat que haguessen executat la instal·lació dels camps de golf'.  
Aprovació que tindrà efectes quan l'ajuntament done compte a aquest conseller d'haver introduït en el Pla General d'Ordenació Urbana les rectificacions oportunes en l?esmena de les deficiències assenyalades, d'acord amb el que estableix l'article 132 del Reglament de Planejament en l'apartat 3».  
Segon  
L'Ajuntament d'Orihuela, el 8 de gener de 1991, trameté la documentació que estimà oportuna per a la correcció de les objeccions anteriorment assenyalades.  
Fonaments Jurídics  
Primer  
Havent examinat la documentació aportada per l'Ajuntament d'Orihuela, es constata que han estat esmenades les deficiències assenyalades en la resolució de 30 de novembre de 1990, i s'ha complert aquesta exactament; en conseqüència, queda rectificada la normativa urbanística de la revisió del Pla General d'Ordenació Urbana d'Orihuela d'aquesta forma:  
Article 110. Normes de volum per als sectors residencials de la zona costanera.  
Els plans parcials que desenvolupen els sectors de sòl urbanitzable programat de la zona costanera s'atendran a les següents condicions d'edificabilitat:  
a) Tipologia. Habitatge unifamiliar aïllat o adossat: edificació oberta.  
b) Usos: l?ús predominant serà el residencial, d'habitatge. Podran admetre's, coexistint amb l?ús residencial, aprofitaments destinats a hotels i allotjaments turístics acollits al Reial Decret 2545/1982.  
L'ús industrial es considera incompatible, tret de garatges i tallers de reparació que se situaran als llocs assenyalats en els plans parcials, en edificis distints als d'habitatge i amb potències que no excedesquen de les assenyalades en aquestes normes per a les indústries de categoria primera.  
c) Parcel·la mínima. Per a habitatge unifamiliar aïllat: 500 m2  
Per a habitatge familiar adossat: conjunts de 1.000 m2, Si més no.  
Per a edificació oberta: 1.000 m2  
Els usos dotacionals públics ocuparan almenys les parcel·les que s'assenyalen com a mínimes en l'annex del Reglament de Planejament Urbanístic, i no poden en cap cas ser inferiors a 1.000 m2.  
d) Altura màxima: per a habitatges 4 plantes, inclosa la baixa, i 13,50 m.  
Per a altres usos 4 plantes, inclosa la baixa i 15 m.  
e) Edificabilitat: l?edificabilitat màxima serà de 0,50 m2/m2, tret dels casos particulars l?edificabilitat, dels quals s'estableix en el quadre d'aprofitament mitjà, sobre parcel·la bruta, és a dir sobre la superfície total del sector sense deduir les superfícies de cessió. L'amidament de l?edificabilitat s'atendrà al que disposa l'article 47 d'aquestes normes.  
Dins de l?edificabilitat total que resulta estarà compresa la de tots els usos admissibles en el sector, tret de la dels sòls de cessió a l'ajuntament per a usos dotacionals públics, que no computaran edificabilitat del sector.  
Si dins d'un sector es promouen usos, a més del residencial, hotelers i d'allotjaments turístics acollits al Reial Decret 2545/1982, l?edificabilitat d'aquest sector podrà incrementar-se en un 20% fins a arribar a 0,6 m2/m2 d'edificabilitat bruta, i no podran destinar-se, en tal cas, més de 0,4 m2/m2 d'edificabilitat a ús residencial, i es destinarà la resta com a mínim a ús hoteler i d'allotjaments turístics.  
f) Densitat: el nombre total d'habitatges resultants no excedirà de 50 habitatges per hectàrea bruta, llevat el sector R- 1 que serà com a màxim de 21 habitatges/ha.  
Els plans parcials establiran obligatòriament el nombre d'habitatges màxim que podran albergar, i també els seus emplaçaments.  
Les reserves de sòl per a equipaments es calcularan en relació al nombre màxim d'habitatges establert en el pla parcial. ' Quan es tracte d'usos hotelers, es dividirà l?edificabilitat assignada a aquests entre 100 m2; el resultat serà el nombre d'habitatges a l?efecte de l'aplicació dels estàndards per a les cessions de sol.  
g) Màxima ocupació de parcel·la: 50%. Si es tracta d'usos hotelers amb parcel·la superior a 10.000 m2, l?ocupació podrà arribar al 75% de la parcel·la.  
h) Reculades: 5,00 m a façana i a la resta de límits. Quan es tracte d'edificis dins d'una mateixa parcel·la, la separació mínima entre ells serà igual a un terç de la suma de les altures respectives.  
i) Tancament de parcel·la: la part d'obra opaca no podrà excedir de 1,20 metres. A partir d'aqueixa altura el tancament podrà fer-se amb una tanca metàl·lica i arbrat o jardineria.  
j) Aparcament: hom disposarà d'una plaga d'aparcament per habitatge, o per cada 100 m2 construïts si es destinen a altres usos.  
k) Per al sector R-1 per a minimitzar l?impacte que produeix la instal·lació i urbanització del camp de golf, caldrà adoptar aquestes mesures correctores:  
- Es replantaran les àrees més degradades, localitzades en particular en la rodalia del canal del transvasament.  
- L'estany que hi ha prop de l'accés nord serà replantada amb flora típica de les zones humides, a fi d'atraure els ocells propis d'aquests indrets (fotges, gallines d'aigua, ànecs reials, etc.).  
- Igualment, es restauraran i replantaran tots els trams afectats per obres en curs.  
Article 116. Règim transitori.  
Mentre que no es formulen els PAU, no es podrà dur a cap en el seu sòl cap actuació edificatòria o urbanística llevat el cas de l?execució de dotacions i equipaments públics o privats, de caràcter cultural, esportiu, comercial social o d'oci que milloren i amplien l?oferta complementària turística o dotacional, que cal que es tramiten d'acord amb la legislació vigent en el seu moment.  
En relació amb això, les activitats enumerades tindran el caràcter d'interés públic exclusivament en aquestes àrees de sòl urbanitzable no programat, ja que es tracta d'usos compatibles previstos en les determinacions dels PAU corresponents.  
En l?eventual revisió anticipada del programa d'actuació, es podrà considerar prioritària la tramitació dels sectors de s'hi urbanitzable no programat que haguessen executat la instal·lació dels camps de goll  
Segon  
Aquest conseller és competent per a adoptar aquesta resolució, en virtut del que estableix el Reglament dels Organs Urbanístics de la Generalitat Valenciana, aprovat pel Decret 137/1990, de 30 de juliol.  
Per tot això i en atenció vostra, vistos els preceptes legals esmentats i la resta de legislació aplicable, resolc:  
Considerar esmenades les deficiències assenyalades en la Resolució, d'aquesta conselleria, de 30 de novembre de 1990, sobre l'aprovació definitiva de la revisió del Pla General d'Ordenació Urbana del municipi d'Orihuela (Alacant).  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució. Posteriorment es podrà presentar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició si aquesta fos expressa, o en el termini d'un any des de la data d'interposició de l'esmentat recurs de reposició si no fos motiu de resolució. Tot açò sense perjudici de la interposició de qualsevol altre recurs que es crega procedent.  
València, 18 de novembre de 1992.- El Conseller d'Obres Públiques, Urbanisme i Transports: Eugenio Burriel de Orueta: